b'\n_START_ARTICLE_\nJacques-Henri Bernardin de Saint-Pierre\n_START_SECTION_\nLiv og virke\n_START_PARAGRAPH_\nI tolv \xc3\xa5rs alder leste han Robinson Crusoe og ble med sin onkel, som var skipper, til De vestindiske \xc3\xb8yer. Etter at han kom tilbake fra skipsreisen ble han utdannet til ingeni\xc3\xb8r ved \xc3\x89cole des Ponts et Chauss\xc3\xa9es i Paris. S\xc3\xa5 ble han med i den franske h\xc3\xa6r og var med p\xc3\xa5 syv\xc3\xa5rskrigen mot Preussen og England. I 1768 dro han til \xc3\x8ele de France og  studerte planter. I 1771 ble han kjent med og student under Jean-Jacques Rousseau. Sammen studerte de plantelivet i og rundt Paris._NEWLINE_I 1795 ble an innvalgt til Institut de France, i 1797 ble han direkt\xc3\xb8r for den botaniske hage i Paris og i 1803 medlem av Acad\xc3\xa9mie fran\xc3\xa7aise._NEWLINE_Saint-Pierre ivret intenst for vegetarianismen, og var sterkt influert av opplysningstidens store intellektuelle som Voltaire og Rousseau.'